b'\n_START_ARTICLE_\nVegsundet\n_START_PARAGRAPH_\nVegsundet er et sund i \xc3\x85lesund og Sula kommuner i M\xc3\xb8re og Romsdal. Det skiller bygda Veibust p\xc3\xa5 Sula fra \xc3\x85lesund-bydelen Vegsund. Navnet kan komme av \xc2\xabveig\xc2\xbb som betyr kilde eller styrkende drikke, etter en kilde p\xc3\xa5 stedet._NEWLINE_Vegsundet er rundt en kilometer langt og 50-100 meter bredt. Det g\xc3\xa5r fra \xc3\x85sefjorden innerst i Borgundfjorden i vest til Flisfjorden, en sidearm av Storfjorden i \xc3\xb8st. Lengst \xc3\xb8st i sundet passerer Europavei 39 over Vegsundbrua, som ble \xc3\xa5pnet i 1938. Broen fra 1938 erstattet av ny i 1976, den gamle ble revet i 1981. Den f\xc3\xb8rste broen var en buebro i fagverk av st\xc3\xa5l. Den var 175 meter lang og hadde en seglingsh\xc3\xb8gde 17 meter. Kj\xc3\xb8rebredden var 5 meter.'